2.  ลักษณะการประกอบธุรกิจ

    1.  ประวัติความเป็นมาและการเปลี่ยนแปลงและพัฒนาการที่สำคัญ

  ประวัติความเป็นมา

บริษัทเริ่มประกอบธุรกิจเหล็กแผ่นรีดร้อนชนิดม้วน เมื่อปี 2537 ในปี 2541
บริษัทได้มีผู้ร่วมทุนจากต่างประเทศ คือ บริษัท Steel Dynamics, Inc.
ซึ่งเป็นผู้ประกอบธุรกิจเดียวกันนี้ในประเทศสหรัฐอเมริกา เข้าถือหุ้นในบริษัทในสัดส่วนร้อยละ
10.36 จึงทำให้สัดส่วนการถือหุ้นของกลุ่มผู้บริหารกลุ่มเดิม (คือ กลุ่มตระกูลหอรุ่งเรือง)
เปลี่ยนแปลงไปจากเดิมร้อยละ 56.96 เป็นร้อยละ 43.45

การเปลี่ยนแปลงและพัฒนาการที่สำคัญ

18 กุมภาพันธ์ 2543
เจ้าหนี้มีมติเห็นชอบแผนปรับโครงสร้างหนี้ภายใต้กระบวนการปรับปรุงโครงสร้างหนี้ของคณะกรรมการเพื่อการส่งเสริมการปรับปรุงโครงสร้างหนี้
(“คปน.”)

11 เมษายน 2543 บริษัทและเจ้าหนี้ยื่นคำร้องขอฟื้นฟูกิจการต่อศาลล้มละลายกลางแห่งประเทศไทย
(“ศาลล้มละลายกลาง”)

8 พฤษภาคม 2543 ศาลล้มละลายกลางมีคำสั่งให้ฟื้นฟูกิจการของบริษัท และแต่งตั้ง บริษัท
รามคำแหง แพลนเนอร์ จำกัด เป็นผู้ทำแผนฟื้นฟูกิจการบริษัท

13 กุมภาพันธ์ 2544 เจ้าหนี้มีมติไม่เห็นชอบต่อแผนฟื้นฟูกิจการ

20 กุมภาพันธ์ 2544 เจ้าหนี้มีมติเห็นชอบให้ บริษัท มหาราช แพลนเนอร์ จำกัด
เป็นผู้ทำแผนฟื้นฟูกิจการรายใหม่ของบริษัท

2 มีนาคม 2544 ศาลล้มละลายกลางมีคำสั่งแต่งตั้งให้บริษัท มหาราช แพลนเนอร์ จำกัด
(“ผู้ทำแผน”) เป็น ผู้ทำแผนฟื้นฟูกิจการรายใหม่ของบริษัท

30 พฤษภาคม 2544 ผู้ทำแผนได้จัดทำและเสนอแผนฟื้นฟูต่อเจ้าหนี้และพนักงานพิทักษ์ทรัพย์

20 มิถุนายน 2544 เจ้าหนี้มีมติยอมรับแผนฟื้นฟูกิจการ

ปัจจุบัน ผู้ทำแผนอยู่ในระหว่างรอการพิจารณาแผนฟื้นฟูกิจการจากศาลล้มละลายกลาง

2.  ลักษณะการประกอบธุรกิจ

บริษัทประกอบกิจการโรงงานผลิตเหล็กแผ่นรีดร้อน โดยมีวัตถุประสงค์เพื่อทดแทนการนำเข้า
โดยกลุ่มผู้ก่อตั้งเป็นผู้มีประสบการณ์ในการทำธุรกิจผลิตเหล็กมาก่อน คือ เป็นผู้บริหารของบริษัท
เอ็น. ที. เอส. สตีลกรุ๊ป จำกัด (มหาชน) ผู้ผลิตเหล็กเส้นและเหล็กลวด
ผลิตภัณฑ์เหล็กรีดร้อนที่บริษัท นครไทยสตริปมิล จำกัด (มหาชน) ผลิตนั้น
สามารถนำไปใช้เป็นวัตถุดิบในอุตสาหกรรมต่อเนื่องหลายกลุ่ม เช่น อุตสาหกรรมการผลิตท่อเหล็ก
อุตสาหกรรมการผลิตเหล็กโครงสร้าง อุตสาหกรรมการผลิตตู้คอนเทนเนอร์
และอุตสาหกรรมการผลิตถังแก๊ส เป็นต้น ซึ่งบริษัทมีความตั้งใจจะผลิตเพื่อทดแทนการนำเข้า
บริษัทมีโครงสร้างการถือหุ้นของกลุ่มบริษัทดังต่อไปนี้

31.31% 6.97% 1.39% 0.70%

  100%

100%

2.3 โครงสร้างรายได้ของบริษัท

+-----------+-----------+------+-------+---+-------+---+-------+---+
| ผลิต       | ดำ        | %    | ปี     |   | ปี     |   | ปี     |   |
| ภัณฑ์/บริการ | เนินการโดย | การ  | 2544  |   | 2543  |   | 2542  |   |
|           |           | ถือหุ้น |       |   |       |   |       |   |
+-----------+-----------+------+-------+---+-------+---+-------+---+
|           |           | ของ  | รายได้ | % | รายได้ | % | รายได้ | % |
|           |           | บริษัท |       |   |       |   |       |   |
+-----------+-----------+------+-------+---+-------+---+-------+---+
| แผ่นเหล็กรีด | บมจ.      | -    |       |   |       |   |       |   |
| ร้อนชนิดม้วน | นคร       |      |       |   |       |   |       |   |
|           | ไทยสตริปมิล |      |       |   |       |   |       |   |
+-----------+-----------+------+-------+---+-------+---+-------+---+
|           | จำหน่า     |      | 137,  | 1 | 117,  | 1 | 157,  | 1 |
|           | ยในประเทศ |      | 589,1 | 0 | 249,4 | 0 | 818,9 | 0 |
|           |           |      | 25.98 | 0 | 98.10 | 0 | 60.88 | 0 |
|           |           |      |       | . |       | . |       | . |
|           |           |      |       | 0 |       | 0 |       | 0 |
|           |           |      |       | 0 |       | 0 |       | 0 |
+-----------+-----------+------+-------+---+-------+---+-------+---+
|           | จำหน่ายใน  |      | -     | 0 | -     | 0 | -     | 0 |
|           | ต่างประเทศ |      |       | . |       | . |       | . |
|           |           |      |       | 0 |       | 0 |       | 0 |
|           |           |      |       | 0 |       | 0 |       | 0 |
+-----------+-----------+------+-------+---+-------+---+-------+---+
| รวม       |           |      | 137,  | 1 | 117,  | 1 | 157,  | 1 |
|           |           |      | 589,1 | 0 | 249,4 | 0 | 818,9 | 0 |
|           |           |      | 25.98 | 0 | 98.10 | 0 | 60.88 | 0 |
|           |           |      |       | . |       | . |       | . |
|           |           |      |       | 0 |       | 0 |       | 0 |
|           |           |      |       | 0 |       | 0 |       | 0 |
+-----------+-----------+------+-------+---+-------+---+-------+---+

หมายเหตุ : บริษัท เอ็นเอสเอ็ม สตีล คอมปานี ลิมิเต็ด เป็นบริษัทย่อยของบริษัท นครไทยสตริปมิล
จำกัด (มหาชน) และบริษัท เอ็นเอสเอ็ม สตีล (เดลาแวร์) อิงค์ เป็นบริษัทย่อยของบริษัท
เอ็นเอสเอ็ม สตีล คอมปานี ลิมิเต็ด
บริษัทย่อยทั้งสองบริษัทนี้ตั้งขึ้นเพื่อจุดประสงค์ในการออกหุ้นกู้มีจำนองลำดับแรก,
หุ้นกู้มีจำนองลำดับรอง และหุ้นกู้มีจำนองลำดับสอง
(โดยรายละเอียดของหุ้นกู้แต่ละประเภทจะปรากฏอยู่ในหัวข้อ 8 “โครงสร้างเงินทุน” ของส่วนที่ 2
นี้) เนื่องจากบริษัทย่อยทั้งสองบริษัทนี้ไม่ได้ทำธุรกิจอื่นใด ดังนั้นทั้งสองบริษัทนี้จึงไม่มีรายได้

1) ลักษณะผลิตภัณฑ์หรือบริการ

ผลิตภัณฑ์หลักของบริษัท นครไทยสตริปมิล จำกัด (มหาชน)
คือแผ่นเหล็กรีดร้อนที่จำหน่ายในลักษณะเป็นม้วน (hot-rolled coil) ซึ่งมีความกว้างตั้งแต่
1100 - 1600 มิลลิเมตร และ ความหนา 1 - 15 มิลลิเมตร
โดยที่ลูกค้าของบริษัทสามารถกำหนดขนาดของแผ่นเหล็กในช่วงความกว้างและความหนาดังกล่าวได้ตามต้องการ
ในปี 2541 ที่ผ่านมานั้น ทางบริษัทได้ทำการผลิตเหล็กแผ่นรีดร้อนชนิดม้วน (hot-rolled coil)
ซึ่งมีความกว้างตั้งแต่ 1,100 - 1,540 มิลลิเมตร และความหนา 1.2 - 12.70 มิลลิเมตร
ตามมาตรฐานสากล ดังต่อไปนี้

+----------+---+----+---+-----------------------+---+----------------------------+
| STANDARD | G |    | C |                       | E |                            |
| No.      | R |    | H |                       | N |                            |
|          | A |    | A |                       | D |                            |
|          | D |    | R |                       | E |                            |
|          | E |    | A |                       | D |                            |
|          |   |    | C |                       | U |                            |
|          |   |    | T |                       | S |                            |
|          |   |    | E |                       | E |                            |
|          |   |    | R |                       | R |                            |
|          |   |    | I |                       |   |                            |
|          |   |    | S |                       |   |                            |
|          |   |    | T |                       |   |                            |
|          |   |    | I |                       |   |                            |
|          |   |    | C |                       |   |                            |
|          |   |    | S |                       |   |                            |
+----------+---+----+---+-----------------------+---+----------------------------+
| มาตรฐา   | เ |    | ค |                       | อ |                            |
| นหมายเลข | ก |    | ุณ |                       | ุต |                            |
|          | ร |    | ส |                       | ส |                            |
|          | ด |    | ม |                       | า |                            |
|          |   |    | บ |                       | ห |                            |
|          |   |    | ัต |                       | ก |                            |
|          |   |    | ิข |                       | ร |                            |
|          |   |    | อ |                       | ร |                            |
|          |   |    | ง |                       | ม |                            |
|          |   |    | ผ |                       | ท |                            |
|          |   |    | ล |                       | ี่น |                            |
|          |   |    | ิต |                       | ำ |                            |
|          |   |    | ภ |                       | ไ |                            |
|          |   |    | ัณ |                       | ป |                            |
|          |   |    | ฑ์ |                       | ใ |                            |
|          |   |    |   |                       | ช้ |                            |
+----------+---+----+---+-----------------------+---+----------------------------+
| JIS G    |   | SP |   | มีความสามารถในการแปรรูป |   | HR mild steel plates,      |
| 3131     |   | HC |   | ขึ้นรูปได้                |   | sheets and strip           |
+----------+---+----+---+-----------------------+---+----------------------------+
|          |   |    |   | เล็กน้อย                |   | เหล็กแผ่นคาร์บอนต่ำรีดร้อน       |
|          |   |    |   | มีอัตราการยืดตัวต่ำสุด 27   |   | อุตสาหกรรมเหล็กใช้งาน         |
|          |   |    |   | ม.ม.                  |   |                            |
+----------+---+----+---+-----------------------+---+----------------------------+
|          |   | SP |   | มีความสามารถในการแปรรูป |   | ทั่วไป                       |
|          |   | HD |   | ขึ้นรูปได้                |   |                            |
+----------+---+----+---+-----------------------+---+----------------------------+
|          |   |    |   | ปานกลาง               |   |                            |
|          |   |    |   | มีอัตราการยืดตัวต่ำสุด 30   |   |                            |
|          |   |    |   | ม.ม.                  |   |                            |
+----------+---+----+---+-----------------------+---+----------------------------+
| JIS G    |   | S  |   | เ                     |   | Superior atmospheric       |
| 3125     |   | PA |   | ป็นเหล็กที่มีการเติมอัลลอยด์, |   | corrosion resisting rolled |
|          |   | -H |   | ทองแดง และ            |   | steel                      |
+----------+---+----+---+-----------------------+---+----------------------------+
|          |   |    |   | ฟอสฟอรัส สูง            |   | เหล็กรีดทน                   |
|          |   |    |   | เพื่อเพิ่มความต้านทานในการ |   | ทานต่อการกัดกร่อนในบรรยากาศสูง |
+----------+---+----+---+-----------------------+---+----------------------------+
|          |   |    |   | กัดกร่อน                |   | ตู้คอนเทนเนอร์                |
|          |   |    |   | ดัง                    |   |                            |
|          |   |    |   | นั้นเหล็กชนิดนี้จึงทนต่อการกัด |   |                            |
+----------+---+----+---+-----------------------+---+----------------------------+
|          |   |    |   | กร่อนได้ดี               |   |                            |
|          |   |    |   | ม                     |   |                            |
|          |   |    |   | ีความสามารถต้านทานแรงดึง |   |                            |
+----------+---+----+---+-----------------------+---+----------------------------+
|          |   |    |   | ได้สูง                  |   |                            |
|          |   |    |   | มีความสามา             |   |                            |
|          |   |    |   | รถในการยืดตัวต่ำ-ปานกลาง |   |                            |
+----------+---+----+---+-----------------------+---+----------------------------+
| JIS G    |   | S  |   | มีความสามารถในกา       |   | Steel sheets, plates and   |
| 3116 ⁽¹⁾ |   | G2 |   | รต้านทานแรงดึงได้ปานกลาง |   | strip for gas cylinders    |
|          |   | 95 |   | มีความสาม              |   |                            |
|          |   |    |   | ารถในการยืดตัวได้ปานกลาง |   | เหล็กแผ่นบาง, เหล็กแผ่นหนา,    |
|          |   |    |   |                       |   | และเหล็กแผ่นแถบสำหรับทำถังแก๊ส  |
+----------+---+----+---+-----------------------+---+----------------------------+
| JIS G    |   | S  |   | มีความสาม              |   | Rolled steel for general   |
| 3101 ⁽²⁾ |   | S4 |   | ารถในการต้านทานแรงดึงได้ |   | structure                  |
|          |   | 00 |   |                       |   |                            |
+----------+---+----+---+-----------------------+---+----------------------------+
|          |   |    |   | ปานกลาง               |   | เหล็กแผ่นขึ้นรูปโดย             |
|          |   |    |   |                       |   | การรีดสำหรับงานโครงสร้างทั่วไป, |
+----------+---+----+---+-----------------------+---+----------------------------+
|          |   | S  |   | มีความสามาร            |   | ท่อส่งน้ำขนาดใหญ่ที่ใช้ฝังใต้ดิน     |
|          |   | S4 |   | ถในการต้านทานแรงดึงได้สูง |   |                            |
|          |   | 90 |   |                       |   |                            |
+----------+---+----+---+-----------------------+---+----------------------------+
|          |   | S  |   | มีความสามาร            |   |                            |
|          |   | S5 |   | ถในการต้านทานแรงดึงได้สูง |   |                            |
|          |   | 40 |   |                       |   |                            |
+----------+---+----+---+-----------------------+---+----------------------------+
| JIS G    |   | S  |   | มีความสามารถ           |   | HR carbon steel strip for  |
| 3132     |   | PH |   | ในการต้านทานแรงดึงได้น้อย |   | pipes and tubes            |
|          |   | T1 |   |                       |   |                            |
+----------+---+----+---+-----------------------+---+----------------------------+
|          |   | S  |   | มีความสาม              |   | เหล็กแผ่นคาร์บอนรีดร้อน         |
|          |   | PH |   | ารถในการต้านทานแรงดึงได้ |   | สำหรับผลิตภัณฑ์ท่อ,             |
|          |   | T2 |   |                       |   | เหล็กโครงสร้างที่ใช้ท่อ เช่น      |
|          |   |    |   | ปานกลาง               |   | นั่งร้าน                      |
+----------+---+----+---+-----------------------+---+----------------------------+
|          |   | S  |   | มีความสามาร            |   |                            |
|          |   | PH |   | ถในการต้านทานแรงดึงได้สูง |   |                            |
|          |   | T3 |   |                       |   |                            |
+----------+---+----+---+-----------------------+---+----------------------------+

(1) ในมาตรฐานหมายเลข JIS G 3116 บริษัทมีความสามารถผลิตเหล็กได้หลายเกรด
    แต่มาตรฐานของการผลิตถังแก๊สในประเทศไทยส่วนมากจะใช้เหล็กเกรด SG295

(2) ลักษณะการใช้งานของเหล็กในมาตรฐานหมายเลข JIS G 3101
    จะนิยมเหล็กที่มีความหนาค่อนข้างมาก

- สิทธิหรือข้อจำกัดในการประกอบธุรกิจ

(1) บัตรส่งเสริมการลงทุน

บริษัทได้รับการส่งเสริมการลงทุนในกิจการ ดังนี้

1.  ผลิตเหล็กแผ่นรีดร้อนประเภท 2.25 การผลิตเหล็กแผ่นรีดร้อนหรือเหล็กแผ่นรีดเย็นเมื่อวันที่
    26 พฤศจิกายน 2538 และได้สิ้นสุดการส่งเสริมเมื่อวันที่ 27 พฤษภาคม 2543
    และได้รับการอนุมัติขอขยายเวลาการสิ้นสุดออกไปถึงวันที่ 27 พฤษภาคม 2545

2.  ผลิตเหล็กแผ่นรีดเย็น เหล็กแผ่นชนิดม้วนล้างสนิมชุบน้ำมัน และเหล็กแผ่นชนิดม้วนเคลือบสังกะสี
    ประเภท 2.14 การผลิตเหล็กแผ่นเคลือบยกเว้นเหล็กแผ่นเคลือบสังกะสีด้วยไฟฟ้า
    และประเภท 2.25 การผลิตเหล็กแผ่นรีดร้อนหรือเหล็กแผ่นรีดเย็น
    จากสำนักงานคณะกรรมการส่งเสริมการลงทุนเมื่อวันที่ 13 มีนาคม 2541
    และได้สิ้นสุดการส่งเสริมเมื่อวันที่ 13 มีนาคม 2543
    และได้รับการอนุมัติขอขยายเวลาการสิ้นสุดออกไปถึงวันที่ 13 มีนาคม 2546

3.  ผลิต (DIRECT REDUCED IRON) ประเภท 2.2 การถลุงแร่
    จากสำนักงานคณะกรรมการส่งเสริมการลงทุนเมื่อวันที่ 24 เมษายน 2540 ซึ่งจะสิ้นสุดวันที่
    24 เมษายน 2544 และได้รับการอนุมัติขอขยายเวลาการสิ้นสุดออกไปถึงวันที่ 24 เมษายน
    2545โดยมีรายละเอียดของการส่งเสริมโดยสรุปดังนี้

บริษัทได้รับสิทธิและประโยชน์ตามพระราชบัญญัติส่งเสริมการลงทุน พ.ศ. 2520 ดังต่อไปนี้

1. ตามมาตรา 25
ให้ได้รับอนุญาตนำคนต่างด้าวซึ่งเป็นช่างฝีมือผู้ชำนาญการกับคู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2. ตามมาตรา 26
ให้คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักรตามมาตรา 25
ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

4.  ตามมาตรา 28 ให้ได้รับยกเว้นอากรขาเข้าสำหรับเครื่องจักรตามที่คณะกรรมการพิจารณา

5. ตามมาตรา 29
ให้ได้รับลดหย่อนอากรขาเข้ากึ่งหนึ่งเฉพาะเครื่องจักรที่ไม่อยู่ในรายการปรับลดอากรขาเข้าตามประกาศกระทรวงการคลังที่
ศก. 13/2533 เว้นแต่รายการเครื่องจักรที่มีอากรขาเข้าต่ำกว่าร้อยละสิบจะไม่ได้รับการลดหย่อน

6. ตามมาตรา 31
ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
นับแต่วันที่เริ่มมีรายได้จากการประกอบกิจการนั้น

  รายได้ที่ได้ต้องนำมาคำนวณกำไรสุทธิที่ได้จากการประกอบกิจการตามวรรคหนึ่ง
  ให้รวมถึงรายได้จากการจำหน่ายผลพลอยได้ ได้แก่ เศษหรือของเสียจากขบวนการผลิต

  ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลตามวรรคหนึ่ง
  บริษัทจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกำหนดเวลาไม่เกินห้าปีนับแต่วันพันกำหนดเวลานั้นโดยจะเลือกหักจากกำไรสุทธิของปีใดปีหนึ่งหรือหลายปีก็ได้

7. ตามมาตรา 34
ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
31 ไปรวมคำนวณเพื่อเสียภาษีเงินได้ตลอดระยะเวลาที่บริษัทได้รับยกเว้นภาษีเงินได้นิติบุคคลนั้น

8. ตามมาตรา 37
ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้ทั้งนี้ ตั้งแต่วันที่
26 มกราคม พ.ศ. 2538 ซึ่งเป็นวันที่คณะกรรมการอนุมัติให้การส่งเสริม

9.  ตามมาตรา 36 (1)
    ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้ามาจากต่างประเทศเพื่อการส่งออกเป็นระยะเวลาหนึ่งปี
    นับแต่วันนำเข้าครั้งแรก

10. ตามมาตรา 36 (2)
    ให้ได้รับยกเว้นอากรขาเข้าสำหรับของบริษัทที่นำเข้ามาเพื่อส่งออกไปในระยะเวลาหนึ่งปี
    นับแต่วันนำเข้าครั้งแรก

11. ตามมาตรา 36 (4)
    ให้ได้รับอนุญาตให้หักเงินได้พึงประเมินเป็นจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปี
    นับแต่วันที่มีรายได้จากการประกอบกิจการนั้น

  ทั้งนี้ รายได้จากการส่งออกของปีนั้นๆ
  จะต้องไม่ต่ำกว่ารายได้จากการส่งออกเฉลี่ยของสามปีย้อนหลัง ยกเว้นสองปีแรก ทั้งนี้
  ต้องไม่ก่อนวันที่ 18 กันยายน 2540

  ในการใช้สิทธิและประโยชน์บริษัทจะต้องปฏิบัติตามเงื่อนไขที่เกี่ยวข้องกับสิทธิและประโยชน์ตามที่ได้รับนั้น
  และเงื่อนไขอื่น ดังต่อไปนี้

1.
จะต้องไม่ใช้หรือยินยอมให้ช่างฝีมือหรือผู้ชำนาญการซึ่งเป็นคนต่างด้าวที่ผู้ได้รับการส่งเสริมได้รับอนุญาตให้นำเข้ามาในประเทศเพื่อประโยชน์แก่กิจการที่ได้รับการส่งเสริมนั้นไปประกอบอาชีพหรือปฏิบัติหน้าที่อื่นใดนอกเหนือขอบเขตหน้าที่ของตำแหน่งที่ได้รับอนุมัติจากคณะกรรมการ
เว้นแต่จะได้รับความเห็นชอบจากคณะกรรมการ
และเมื่อช่างฝีมือหรือผู้ชำนาญการผู้ใดพันจากตำแหน่งหน้าที่ดังกล่าว
จะต้องแจ้งให้สำนักงานทราบภายใน 15 วัน นับแต่วันที่ผู้นั้นพ้นจากตำแหน่ง

2. เครื่องจักรที่ใช้ในกิจการที่ได้รับการส่งเสริมจะต้องเป็นเครื่องจักรที่ทันสมัยและมีประสิทธิภาพ
เว้นแต่จะมีเหตุผลเป็นพิเศษและได้รับอนุมัติจากคณะกรรมการ และ

  2.1. เครื่องจักรซึ่งได้รับลดหย่อนอากรขาเข้านั้น
  จะต้องนำเข้ามาเครื่องจักรผลิตเหล็กแผ่นรีดร้อนภายในวันที่ 27 พฤษภาคม 2545
  เครื่องจักรผลิตเหล็กแผ่นรีดเย็น เหล็กแผ่นชนิดม้วนล้างสนิมชุบน้ำมัน
  และเหล็กแผ่นชนิดม้วนเคลือบสังกะสี ภายในวันที่ 13 มีนาคม 2546 และเครื่องจักรผลิต
  DIRECT REDUCED IRON (เหล็กพรุน) ภายในวันที่ 24 เมษายน 2545
  หากไม่สามารถนำเข้ามาได้ทันภายในกำหนดนี้
  จะต้องได้รับอนุมัติให้ขยายเวลาการนำเข้าจากคณะกรรมการ

  2.2. จะต้องจัดส่งเอกสารรายการเครื่องจักรที่ขอลดหย่อนอากรขาเข้าตามแบบ วิธีการ
  และเงื่อนไขที่สำนักงานกำหนดให้แก่สำนักงานเพื่อให้ได้รับการอนุมัติให้เสร็จสิ้นลงได้ภายในหนึ่งปีนับแต่วันสิ้นสุดระยะเวลาการนำเข้าตามข้อ
  2.1 เมื่อพ้นกำหนดหนึ่งปีดังกล่าวแล้ว
  คณะกรรมการจะเพิกถอนสิทธิและประโยชน์ในการลดหย่อนอากรขาเข้าสำหรับเครื่องจักรเฉพาะรายการที่นำเข้ามาและยังอยู่ในระหว่างการใช้หนังสือค้ำประกันของธนาคารเป็นประกันอากรขาเข้า

  2.3. จะต้องใช้เครื่องจักรที่คณะกรรมการได้อนุมัติให้ลดหย่อนอากรขาเข้า
  เฉพาะในกิจการที่ได้รับการส่งเสริมที่ระบุนี้เท่านั้น เว้นแต่จะได้รับอนุมัติจากคณะกรรมการก่อน

  2.4. จะต้องไม่จำนอง จำหน่าย โอน ให้เช่า
  หรือยินยอมให้บุคคลอื่นใช้เครื่องจักรที่ได้รับลดหย่อนอากรขาเข้า
  เว้นแต่จะได้รับอนุมัติจากคณะกรรมการก่อน

3. จะต้องเริ่มงาน เช่น เริ่มทำการก่อสร้างโรงงานและเริ่มสั่งซื้อเครื่องจักรภายในกำหนด 6
เดือน นับแต่วันที่ออกบัตรส่งเสริม และเมื่อเริ่มงานดังกล่าวแล้ว
ให้รายงานพร้อมทั้งส่งหลักฐานให้สำนักงานทราบ

4. จะต้องดำเนินการให้แล้วเสร็จพร้อมที่จะเปิดดำเนินการได้ภายในกำหนดเวลาไม่เกิน 30
เดือนนับแต่วันที่ออกบัตรส่งเสริม

5. ก่อนที่จะเปิดดำเนินการจะต้องแจ้งเป็นหนังสือให้สำนักงานทราบล่วงหน้าไม่น้อยกว่า 15 วัน
เพื่อทำการตรวจสอบอนุญาตให้เปิดดำเนินการ

6. เมื่อเปิดดำเนินการแล้ว
จะต้องรายงานผลการปฏิบัติงานตามโครงการและการดำเนินงานให้สำนักงานทราบดังต่อไปนี้

  6.1. การเปลี่ยนแปลงอัตราส่วนการถือหุ้นระหว่างผู้มีสัญชาติไทยและคนต่างด้าว
  และการเปลี่ยนแปลงการถือหุ้นของคนต่างด้าวต่างสัญชาติทุกครั้ง

  6.2. ฐานะการเงินและผลการดำเนินการตามแบบที่สำนักงานกำหนด
  โดยจะต้องรายงานทุกรอบปีภายในวันที่ 30 มิถุนายน ของปีถัดไป

  6.3. การปฏิบัติงานของช่างฝีมือหรือผู้ชำนาญการซึ่งเป็นคนต่างด้าว
  ที่ได้รับอนุญาตให้เข้าเมืองตามกฏหมายว่าด้วยการส่งเสริมการลงทุนว่าได้ฝึกอบรมให้คนไทยได้รับความรู้ความชำนาญเพียงไร
  ตามแบบและวิธีการที่สำนักงานกำหนด

  6.4. เรื่องอื่นๆ เป็นครั้งคราว ตามแบบและภายในระยะเวลาที่สำนักงานกำหนด

7. จะต้องจัดให้มีและใช้ระบบป้องกันและควบคุมมิให้เกิดผลเสียหายต่อคุณภาพสิ่งแวดล้อม
หรือที่จะก่อให้เกิดอันตรายหรือความเดือดร้อนรำคาญแก่ผู้อยู่ใกล้เคียง
โดยมีการรับรองจากกระทรวงอุตสาหกรรมหรือสถาบันที่ส่วนราชการที่เกี่ยวข้องให้ความเห็นชอบ

8. จะต้องปฏิบัติตามกฎหมายความปลอดภัยอย่างครบถ้วน รวมทั้งมีมาตรการความปลอดภัยอื่นๆ
อย่างต่อเนื่อง

9.
การหยุดดำเนินกิจการเป็นระยะเวลาเกินกว่าสองเดือนจะต้องได้รับอนุญาตเป็นหนังสือจากสำนักงาน

10. จะต้องอำนวยความสะดวกแก่พนักงานเจ้าหน้าที่ในการตรวจสอบ

11. จะต้องมีทุนจดทะเบียนไม่น้อยกว่าห้าพันเก้าร้อยห้าสิบล้านบาท
โดยจะต้องชำระเต็มมูลค่าหุ้นก่อนวันเปิดดำเนินการ

12. บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละห้าสิบเอ็ดของทุนจดทะเบียน

13. จะต้องดำเนินการตามสาระสำคัญของโครงการที่ได้รับการส่งเสริมในเรื่องดังต่อไปนี้

1.  ชนิดผลิตภัณฑ์

    1.  เหล็กแผ่นรีดร้อน

    2.  เหล็กแผ่นรีดเย็น เหล็กแผ่นชนิดม้วนล้างสนิมชุบน้ำมัน
        และเหล็กแผ่นชนิดม้วนเคลือบสังกะสี

    3.  DIRECT REDUCED IRON (เหล็กพรุน)

2.  ขนาดของกิจการ

    1.  มีกำลังผลิตเหล็กแผ่นรีดร้อน ปีละประมาณ 1,500,000 ตัน (เวลาทำงาน 24
        ชั่วโมง/วัน : 365 วัน/ปี)

  13.2.2 มีกำลังผลิตเหล็กแผ่นรีดเย็น เหล็กแผ่นชนิดม้วนล้างสนิมชุบน้ำมัน
  และเหล็กแผ่นชนิดม้วนเคลือบสังกะสี ปีละประมาณ 1,000,000 ตัน (เวลาทำงาน 24
  ชั่วโมง/วัน : 300 วัน/ปี)

  13.2.3 มีกำลังผลิต DIRECT REDUCED IRON (เหล็กพรุน) ปีละประมาณ 1,500,000 ตัน
  (เวลาทำงาน 24 ชั่วโมง/วัน : 330 วัน/ปี) ผลพลอยได้ ได้แก่
  เศษหรือของเสียจากขบวนการผลิต

  13.3 กรรมวิธีการผลิต ตามโครงการที่เสนอขอรับการส่งเสริมและคณะกรรมการอนุมัติ

  13.4 จะต้องเร่งรัดฝึกอบรม
  และสนับสนุนคนไทยให้สามารถปฏิบัติงานตามโครงการที่ได้รับการส่งเสริมแทนช่างฝีมือหรือผู้ชำนาญการซึ่งเป็นคนต่างด้าวภายในเวลาที่คณะกรรมการกำหนด

  13.5 จะต้องมีขนาดการลงทุนไม่รวมค่าที่ดินและทุนหมุนเวียนไม่น้อยกว่าหนึ่งล้านบาท
  หากมีขนาดการลงทุนไม่รวมค่าที่ดินและทุนหมุนเวียนน้อยกว่าหนึ่งล้านบาท
  จะถูกเพิกถอนสิทธิและประโยชน์ทั้งหมด

  13.6 จะต้องส่งผลิตภัณฑ์ที่ผลิตได้ออกไปจำหน่ายต่างประเทศในแต่ละปีมีมูลค่า เอฟ.โอ.บี.
  ไม่น้อยกว่าร้อยละสามสิบของมูลค่ายอดขายทั้งสิ้นตลอดเวลาที่ใช้สิทธิและประโยชน์ตามมาตรา 36
  ทั้งนี้ ตั้งแต่ 18 กันยายน 2540 (เฉพาะผลิตภัณฑ์แผ่นเหล็กรีดร้อน)

14. จะต้องจัดทำบัญชีรายรับ -
รายจ่ายสำหรับกิจการที่ได้รับการส่งเสริมแยกต่างหากจากกิจการส่วนอื่นไม่ว่าจะได้รับการส่งเสริมหรือไม่ก็ตาม
เพื่อประโยชน์ในการคำนวณกำไรสุทธิที่ได้รับการยกเว้นภาษีเงินได้นิติบุคคลตามมาตรา 31

15. คุณภาพของผลิตภัณฑ์ที่ผลิตหรือประกอบได้จะต้องเป็นไปตามมาตรฐานสากล
และหากได้มีการประกาศกำหนดมาตรฐานตามกฎหมายว่าด้วยมาตรฐานผลิตภัณฑ์อุตสาหกรรมแล้ว
จะต้องดำเนินการให้ได้รับใบอนุญาตให้แสดงเครื่องหมายมาตรฐานจากคณะกรรมการมาตรฐานผลิตภัณฑ์อุตสาหกรรมด้วย

16. จะต้องตั้งโรงงานในนิคมอุตสาหกรรมชลบุรี (บ่อวิน) จังหวัดชลบุรี
โดยสถานที่ตั้งโรงงานจะต้องไม่อยู่ในเขตหวงห้ามตามประกาศผังเมืองรวมของจังหวัดและจะต้องไดัรับอนุญาตจากกระทรวงอุตสาหกรรมหรือส่วนราชการที่เกี่ยวข้องด้วย
ทั้งนี้ ภายในระยะเวลาสิบห้าปีนับแต่วันเปิดดำเนินการ จะย้ายโรงงานไปตั้งในท้องที่อื่นมิได้
เว้นแต่จะได้รับอนุญาตจากคณะกรรมการ

17. จะต้องแจ้งการย้ายภูมิลำเนาของผู้ได้รับการส่งเสริมให้สำนักงานทราบทุกครั้ง
    พร้อมด้วยหนังสือรับรองของกระทรวงพาณิชย์
    มิฉะนั้นให้ถือว่าคงมีภูมิลำเนาตามที่ได้แจ้งให้สำนักงานทราบครั้งสุดท้าย
    และถือว่าได้รับเอกสาร ประกาศ หรือ คำสั่งต่างๆ
    จากสำนักงานที่ส่งไปยังภูมิลำเนาที่แจ้งไว้นั้นโดยชอบแล้ว

(2) ข้อจำกัดในการประกอบธุรกิจ

มอก. 528 - 2540

หมายถึง “ มาตรฐานผลิตภัณฑ์อุตสาหกรรม เหล็กกล้าคาร์บอนรีดร้อนแผ่นม้วน แผ่นแถบ แผ่นหนา
และ แผ่นบาง สำหรับงานทั่วไปและงานขึ้นรูป”

มอก. 528 – 2540 ได้ประกาศในพระราชกฤษฎีกา และมีผลบังคับใช้ตั้งแต่วันที่ 10 มกราคม
พ.ศ. 2542 เป็นต้นไป
ผู้ผลิตในประเทศไทยและผู้นำเข้าจากต่างประเทศสำหรับผลิตภัณฑ์อุตสาหกรรมเหล็กกล้าคาร์บอนรีดร้อน
แผ่นม้วน แผ่นแถบ แผ่นหนา และ แผ่นบาง สำหรับงานทั่วไปและงานขึ้นรูป ที่มีคุณสมบัติตามที่ระบุใน
มอก.528 – 2540
จะต้องผ่านการตรวจสอบและได้รับอนุญาตจากสำนักงานมาตรฐานผลิตภัณฑ์อุตสาหกรรม
จึงจะสามารถทำการผลิต ผลิตภัณฑ์ประเภทนี้ได้ และต้องแสดงเครื่องหมายมาตรฐานบนผลิตภัณฑ์ด้วย

  คณะกรรมการมาตรฐานผลิตภัณฑ์อุตสาหกรรมอาศัยอำนาจตามความในพระราชบัญญัติมาตรฐานผลิตภัณฑ์อุตสาหกรรม
  พ.ศ. 2511
  ออกใบอนุญาต”ทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐาน”
  โดยใบอนุญาตเลขที่ (1) ท 1061-3/528 ให้แก่บริษัท นครไทยสตริปมิล จำกัด (มหาชน)
  สามารถผลิต ผลิตภัณฑ์เหล็กกล้าคาร์บอนรีดร้อนแผ่นม้วน แผ่นแถบ แผ่นหนา และ แผ่นบาง
  สำหรับงานทั่วไปและงานขึ้นรูปได้ เฉพาะประเภทเหล็กแผ่นม้วนแบบขอบรีดความหนา 1.20 –
  12.00 มิลลิเมตร สำหรับชั้นคุณภาพ HR1 และ ความหนา 1.50 – 3.10 มิลลิเมตร
  สำหรับชั้นคุณภาพ HR2 ณวันที่ 11 มกราคม พ.ศ. 2542

หลังจากที่บริษัทได้รับใบอนุญาตมาตรฐานผลิตภัณฑ์อุตสาหกรรมนี้แล้ว
ทางสำนักงานมาตรฐานผลิตภัณฑ์อุตสาหกรรมจะทำการตรวจติดตามผลอย่างน้อยปีละ 2 ครั้ง
เพื่อความเชื่อมั่นในคุณภาพของผลิตภัณฑ์

2) การตลาดและภาวะการแข่งขัน

1. กลยุทธ์ทางการตลาด

เนื่องจากผลิตภัณฑ์อุตสาหกรรมเหล็กรีดร้อนมีลักษณะเป็นสินค้าพื้นฐาน (Commodity Products)
ซึ่งราคาผลิตภัณฑ์จะถูกกำหนดโดยอุปสงค์และอุปทานของตลาดโลกเป็นสำคัญ
เพื่อให้สอดคล้องและเหมาะสมกับลักษณะของอุตสาหกรรม
บริษัทจึงมีนโยบายและกลยุทธ์หลักในการแข่งขันโดยเน้นการเป็นผู้ผลิตที่มีต้นทุนต่ำ (Competitive
Low Cost Producer) และกลยุทธ์ในการสร้างมูลค่าเพิ่มให้แก่ลูกค้า (Value Added to
Customers) ซึ่งจะทำให้บริษัทมีความสามารถในการแข่งขันกับผู้ผลิตรายอื่นได้
ดังนั้นในการดำเนินโครงการผลิตเหล็กรีดร้อนนี้บริษัทและที่ปรึกษาทางวิศวกรรมของบริษัทจึงได้ศึกษา
วางแผน
และนำเอาเทคโนโลยีใหม่ที่เหมาะสมกับการผลิตและการจัดการที่จะเอื้ออำนวยให้บริษัทมีขีดความสามารถในการแข่งขันมาใช้
โดยมีรายละเอียดดังต่อไปนี้

(1) กลยุทธ์ผู้ผลิตที่มีต้นทุนการผลิตต่ำ (Competitive Low Cost Producer)

เพื่อให้ได้ต้นทุนในการผลิตที่ต่ำ
บริษัทได้ทำการออกแบบกระบวนการผลิตและนำเอาเทคโนโลยีใหม่มาใช้
โดยเน้นรูปแบบกระบวนการผลิตดังนี้
(รายละเอียดขั้นตอนการผลิตและเทคโนโลยีที่ใช้ในการผลิตโปรดดูในหัวข้อการผลิต)

กระบวนการผลิตที่ง่ายและยืดหยุ่น (Simple and Flexible)
กระบวนการผลิตได้รับการออกแบบให้ง่ายต่อการดำเนินการผลิต (High Degree of
Automation)
ซึ่งจะช่วยลดปัญหาการจัดหาแรงงานและค่าจ้างแรงงานของบริษัทให้อยู่ในเกณฑ์ที่ไม่สูงเกินไป
นอกจากนี้ยังมีความยืดหยุ่นที่สามารถใช้เหล็กพรุนแทนเศษเหล็กได้ทั้งหมดในกรณีที่เศษเหล็กมีราคาสูงกว่าเหล็กพรุนหรือสามารถใช้เหล็กพรุนที่มีส่วนผสมของซัลเฟอร์สูงได้
(ราคาของเหล็กพรุนที่มีส่วนผสมซัลเฟอร์สูงจะมีราคาถูกกว่า)
โดยที่ยังสามารถที่จะผลิตสินค้าให้ได้คุณภาพตามต้องการ เนื่องจากมีเตาลดก๊าซ (Vacuum
Degasser) ในกระบวนการหลอมที่สามารถลดซัลเฟอร์ได้ และ
เนื่องจากเตาหลอมของบริษัทมีขนาดใหญ่จึงสามารถที่จะใช้เศษเหล็กได้ทั้งชิ้นเล็กและชิ้นใหญ่
โดยที่เศษเหล็กชิ้นใหญ่เป็นเศษเหล็กที่สามารถหาได้ง่ายและมีราคาถูกกว่าเศษเหล็กชิ้นเล็ก
ซึ่งความยืดหยุ่นของกระบวนการผลิตนี้จะช่วยให้บริษัทสามารถจัดการความเสี่ยงจากการเพิ่มขึ้นของราคาวัตถุดิบได้ดีขึ้น

กระบวนการผลิตที่ประหยัดพลังงาน (Low Energy Consumption)
เนื่องจากค่าใช้จ่ายสำหรับพลังงานเป็นต้นทุนการผลิตที่สำคัญในการผลิตเหล็กรีดร้อน
เพื่อให้สามารถผลิตเหล็กรีดร้อนได้โดยใช้พลังงานน้อยลง และลดต้นทุนในส่วนนี้ให้ต่ำลง
บริษัทได้ออกแบบการผลิตและนำเทคโนโลยีการผลิตใหม่เข้ามาใช้ดังนี้

- การใช้ความร้อนจากเตาหลอมไฟฟ้ามาทำให้วัตถุดิบมีความร้อนสูงถึง 600
องศาเซลเซียลก่อนป้อนเข้าเตาหลอม

- การใช้ระบบการป้อนวัตถุดิบเข้าเตาหลอมอย่างต่อเนื่องโดยไม่ต้องเปิดฝาเตา
ทำให้ไม่มีการสูญเสียความร้อนออกจากเตาเมื่อต้องป้อนวัตถุดิบเข้าเตาหลอม (Consteel
Technology)

- การใช้เตาหลอมไฟฟ้าแบบกระแสไฟ AC

- กระบวนการหล่อเหล็กแท่งแบนแบบ Thin Slab Casting โดยปกติการหล่อเหล็กแท่งแบน
(Slab) จะหล่อได้ความหนาประมาณ 225 - 300 มิลลิเมตร
ทำให้ต้องใช้พลังงานในกระบวนการรีดให้เป็นเหล็กรีดร้อนมาก ในขณะที่เทคโนโลยีการหล่อแบบ
Thin Slab Casting จะหล่อเหล็กแท่งแบนได้ในขนาดความหนาเพียง 50 ถึง 55 มิลลิเมตร
ทำให้ประหยัดพลังงานและค่าสึกหรอของเครื่องจักรในกระบวนการรีด

- การนำความร้อนในกระบวนการผลิตมาใช้ใหม่ ได้แก่ การใช้ ไอน้ำ
ที่ออกมาจากเตาหลอมมาใช้ใน เตาลดก๊าซและใช้ในการปั่น Compressor
ระบบแอร์คอนดิชั่นในโรงงาน

กระบวนการผลิตแบบที่ใช้จำนวนพนักงานน้อย (Lean Operation)
กระบวนการผลิตที่ออกแบบไว้จะใช้พนักงานในการผลิตที่น้อยกว่ากระบวนการผลิตเหล็กรีดร้อนทั่วไป
โดยคาดว่าบริษัทจะใช้แรงงานเพียง 350 ถึง 400 คน โดยจะใช้พนักงาน 3 ชุดในการผลิต 2 กะ
รวม 24 ชั่วโมงต่อวัน
ซึ่งจะทำให้ค่าใช้จ่ายแรงงานต่อหน่วยการผลิตของบริษัทจะต่ำกว่าโรงงานผลิตเหล็กรีดร้อนทั่วไปที่มีขนาดเดียวกัน

กระบวนการผลิตที่สั้นและสามารถปรับเปลี่ยนขนาดและคุณภาพของสินค้าได้ง่าย
เวลาที่ใช้ในกระบวนการผลิตที่ได้ออกแบบไว้
นับตั้งแต่การป้อนวัตถุดิบจนกระทั่งผลิตเป็นเหล็กรีดร้อนประมาณ 4 ชั่วโมง
นอกจากนี้ยังสามารถเปลี่ยนขนาดของความหนาและความกว้างของเหล็กรีดร้อนได้ในเวลา 1
ชั่วโมง ความสามารถของกระบวนการผลิตนี้
ทำให้บริษัทไม่ต้องจัดเก็บสินค้าสำเร็จรูปไว้ในปริมาณที่มากนัก
โดยบริษัทคาดว่าจะจัดเก็บสินค้าสำเร็จรูปไว้เพียง 2 สัปดาห์
และยังทำให้บริษัทสามารถตอบสนองความต้องการของลูกค้าในเรื่องของขนาดที่ต้องการได้อย่างรวดเร็ว
โดยไม่ต้องรอให้ผลิตขนาดเดิมเสร็จสิ้นลงก่อนเหมือนอย่างระบบการผลิตแบบเก่า (Conventional
Process) ซึ่งจะใช้เวลาไม่ต่ำกว่า 1 เดือน

(2) กลยุทธ์ด้านการจัดการ

สำหรับด้านการจัดการบริษัทได้ออกแบบและจัดหาระบบการจัดการข้อมูลในการบริหาร (MIS Level
3)
เพื่อการเชื่อมโยงข้อมูลกิจกรรมทางธุรกิจที่เกิดขึ้นตั้งแต่การรับคำสั่งซื้อสินค้าจนถึงการจัดส่งสินค้า
รวมทั้งกิจกรรมสนับสนุนอื่น ๆ เช่น การจัดทำรายการทางบัญชี รายงานสินค้าคงคลัง
ต้นทุนและผลิตผลของแต่ละขั้นตอนในการผลิต เป็นต้น
ซึ่งการเชื่อมโยงข้อมูลกิจกรรมทางธุรกิจของทั้งบริษัทจะทำให้ฝ่ายหรือหน่วยงานต่าง ๆ
สามารถที่จะประกอบกิจกรรมของตนเองเพื่อบริการลูกค้าได้อย่างมีประสิทธิภาพ รวดเร็ว
และถูกต้อง ซึ่งประโยชน์หลักในเชิงการแข่งขันที่ได้จากระบบข้อมูลการจัดการดังกล่าวนี้มีดังนี้

เพิ่มประสิทธิภาพการผลิตและการควบคุมคุณภาพของสินค้า
เนื่องจากระบบข้อมูลดังกล่าวสามารถรายงานผลการผลิตและต้นทุนการผลิตของแต่ละขั้นตอนการผลิตได้
ทำให้บริษัทสามารถที่จะจัดระบบค่าจ้างให้ส่วนหนึ่งเป็นเงินเดือนและอีกส่วนเป็นโบนัส (Incentive
System) โดยขึ้นอยู่กับประสิทธิภาพการผลิตของแต่ละแผนกที่รับผิดชอบในแต่ละขั้นตอนการผลิต
โดยระบบ Incentive System นี้จะเน้นในเรื่องของปริมาณผลผลิต การประหยัดต้นทุนการผลิต
และ ผลตอบแทนต่อหน่วยการผลิต
ระบบดังกล่าวจะเป็นตัวกระตุ้นช่วยให้พนักงานมีแรงจูงใจในการเพิ่มประสิทธิภาพการผลิตและผลิตสินค้าที่ได้คุณภาพตามความต้องการของลูกค้า

การจัดการผลิตตามความต้องการของลูกค้าอย่างมีประสิทธิภาพ
ในการจัดการผลิตเพื่อให้สามารถตอบสนองต่อความต้องการของลูกค้าได้รวดเร็วและถูกต้อง
ระบบข้อมูลดังกล่าวสามารถตรวจเช็คสินค้าคงคลังได้ทันทีว่ามีสินค้าคงคลังที่ตรงกับความต้องการของลูกค้าหรือไม่
ถ้ามี รายละเอียดคำสั่งซื้อจะถูกส่งไปที่แผนกคงคลังให้จัดเตรียมส่งสินค้าให้กับลูกค้าทันที หากไม่มี
คำสั่งจะถูกส่งไปยังฝ่ายการผลิตเพื่อจัดเตรียมตารางการผลิตและสามารถแจ้งกำหนดวันส่งของให้กับลูกค้าได้ทันที

(3) กลยุทธ์การสร้างมูลค่าเพิ่มให้กับลูกค้า

ระยะเวลาการสั่งและส่งสินค้าที่รวดเร็ว (Short Lead Time)
เนื่องจากบริษัทมีระบบการจัดการข้อมูลในการบริหาร (MIS Level 3)
ที่สามารถเชื่อมโยงข้อมูลการสั่งซื้อ การผลิต และสินค้าคงคลังได้ทันที บริษัทสามารถที่จะจัดส่ง
สินค้าได้อย่างรวดเร็ว หลังจากที่ได้รับคำสั่งซื้อจากลูกค้า ทำให้ลูกค้าไม่จำเป็นต้องสั่งคราวละมากๆ
ซึ่งช่วยประหยัดต้นทุนของลูกค้าในการเก็บสต๊อก

การผลิตสินค้าตามความต้องการของลูกค้าแต่ละราย (Customized Order)
เนื่องจากกระบวนการผลิตที่สั้นและสามารถปรับเปลี่ยนขนาดของสินค้าได้ง่าย
บริษัทจึงสามารถผลิตสินค้าได้ตามลักษณะการใช้งานของ

ลูกค้าแต่ละราย ทำให้ลูกค้าลดการสูญเสียวัตถุดิบจากกระบวนการผลิตสินค้าของตน
ซึ่งช่วยประหยัดต้นทุนการผลิตของลูกค้าได้ประมาณ 10%

การจัดจำหน่ายและช่องทางการจัดจำหน่าย

บริษัทมีการจัดจำหน่ายสินค้าของบริษัทผ่าน 3 ช่องทางการจัดจำหน่ายดังนี้

(1) การจัดจำหน่ายโดยตรง (Direct Sales)

บริษัทมีแผนการจัดจำหน่ายโดยตรงสำหรับกลุ่มลูกค้าประเภท ผู้ผลิตเหล็กรูปพรรณ (Open
Profile) ศูนย์บริการเหล็ก (Coil Centre) ผู้ผลิตท่อเหล็ก (Steel Pipe)
เพราะความต้องการในกลุ่มลูกค้าดังกล่าว ในปี 2544 มีแนวโน้มเพิ่มขึ้นเมื่อเปรียบเทียบกับปี 2543
ทั้งนี้เกิดจากมาตรการต่าง ๆ จากภาครัฐ เช่น
กระตุ้นให้เกิดการก่อสร้างทั้งของรัฐและเอกชนเพิ่มขึ้น สนับสนุนให้ใช้สินค้าภายในประเทศมากขึ้น
การให้สินเชื่อสำหรับอุตสาหกรรมขนาดกลางและขนาดย่อม
อีกทั้งมาตรการภาครัฐในการช่วยเหลือกลุ่มอสังหาริมทรัพย์มากขึ้น เช่น
ให้ดอกเบี้ยถูกสำหรับเงินกู้เพื่อการซื้อที่อยู่อาศัย

(2) การจัดจำหน่ายผ่านยี่ปั้ว (Wholesales)

สำหรับกลุ่มลูกค้าอื่นๆทั่วไป ซึ่งเป็นลูกค้ารายเล็กและมีจำนวนรายมาก
บริษัทได้ทำการจัดจำหน่ายผ่านยี่ปั๊ว ให้ทำหน้าที่กระจายผลิตภัณฑ์ไปสู่ลูกค้าดังกล่าวอีกต่อหนึ่ง
การจัดจำหน่ายผ่านยี่ปั๊วจะทำให้บริษัทลดภาระในด้านจำนวนพนักงานขายและค่าใช้จ่ายของฝ่ายการตลาด
นอกจากนี้ยังเป็นการแบ่งภาระความเสี่ยงด้านเครดิตลูกค้าในกลุ่มนี้ให้แก่ยี่ปั๊วเป็นผู้รับผิดชอบ
ในการจำหน่ายผ่านยี่ปั๊วบริษัทจะจำหน่ายที่ราคาตลาดทั่วไป ซึ่งโดยส่วนใหญ่
ยี่ปั๊วจะเพิ่มส่วนกำไรประมาณร้อยละ 2 ของมูลค่าการขาย

(3) การส่งออก (Export)

สืบเนื่องจากบริษัทได้ตัดสินใจหยุดทำการผลิตชั่วคราวตั้งแต่เดือนธันวาคม ปี 2541 เป็นต้นมา
จึงทำให้บริษัทไม่ได้ทำการส่งออกสินค้าเหล็กแผ่นรีดร้อนใด ๆ เลย
อีกทั้งภาวะตลาดในต่างประเทศก็ไม่เอื้ออำนวยต่อการส่งออกอีกด้วย เช่น
ปริมาณสินค้าเหล็กแผ่นรีดร้อนล้นตลาดโลก เกิดมาตราการกีดกันทางการค้าจากตลาดใหญ่ เช่น
สหรัฐอเมริกา แคนาดา และสหภาพยุโรป มีการแข่งขันตัดราคาสินค้าอย่างรุนแรง
เพื่อรักษาส่วนแบ่งทางการตลาดของผู้ผลิตหลาย ๆ รายในต่างประเทศ

แต่ถึงอย่างไร บริษัทก็ยังมีความหวังกับตลาดต่างประเทศอยู่ เช่น ตลาดในสหรัฐอเมริกา เมื่อวันที่
5 มีนาคม 2545 ได้มีผลสรุปมาแล้วว่าเหล็กแผ่นรีดร้อนจากประเทศไทย ไม่อยู่ในข่ายมาตราการ
201 จึงทำให้บริษัทยังมีแนวโน้มส่งออกที่ดีกว่าประเทศอื่น ๆ
และโดยทั่วไปแล้วสินค้าที่มีการแข่งขันในด้านราคาอย่างรุนแรงนั้นเป็นสินค้าเกรดธรรมดาทั่วไป
(Commercial Grade) แต่ในสินค้าที่มีคุณภาพเกรดพิเศษ (Special Grade)
จะยังคงมีราคาที่สูงกว่า ซึ่งในส่วนของสินค้าเกรดพิเศษนี้ บริษัทมั่นใจว่ามีศักยภาพเพียงพอที่ผลิตได้
ถ้าบริษัทมีโอกาสในการพัฒนาสินค้า นั้น ๆ และผลิตในปริมาณที่คุ้มทุน

สัดส่วนการจำหน่าย

+------------------------------------------+---------------------------+
| ลูกค้า                                     | ร้อยละ                     |
+------------------------------------------+---------------------------+
| 1. การจัดจำหน่ายโดยตรง (Direct Sales)      | 90                        |
+------------------------------------------+---------------------------+
| 2. การจัดจำหน่ายผ่านยี่ปั้ว (Wholesales)        | 5                         |
+------------------------------------------+---------------------------+
| 3. การส่งออก (Export)                     | 5                         |
+------------------------------------------+---------------------------+
| รวม                                      | 100                       |
+------------------------------------------+---------------------------+

กลุ่มลูกค้าหลักของบริษัท สามารถแบ่งออกได้เป็น 5 กลุ่มใหญ่ ๆ ดังนี้

1.  กลุ่มผู้ผลิตท่อเหล็ก (Steel Pipe Factories) ได้แก่ โรงงานผลิตท่อเหล็กขนาดต่าง ๆ
    ทั้งในระดับประเทศ ภูมิภาค และ บ้านเรือน รวมทั้งที่ผลิตส่งออกไปขายต่างประเทศ

2.  ศูนย์บริการตัดเหล็ก (Coil Center) ลูกค้าที่เป็นศูนย์บริการตัดเหล็กของบริษัท
    มีทั้งที่เจ้าของธุรกิจเป็นคนไทย และ เป็นการร่วมทุนระหว่างต่างชาติ และ คนไทย
    ศูนย์บริการตัดเหล็ก คือ ผู้ที่ซื้อเหล็กรีดร้อนและเหล็กรีดเย็น แล้วนำมาตัดออกเป็นขนาดต่าง ๆ
    หรือขึ้นรูปเป็นรูปพรรณต่าง ๆ เพื่อจำหน่ายให้กับผู้ใช้อีกทอดหนึ่ง

3.  กลุ่มอุตสาหกรรมการก่อสร้าง และ ลูกค้าอื่น ๆ ทั่วไป (Construction and General)
    ได้แก่ กลุ่มผู้ใช้เหล็กรีดร้อนในงานด้านอุตสาหกรรมต่าง ๆ เช่น อุตสาหกรรมถังแก๊ส (Gas
    Cyliner) อุตสาหกรรมตู้คอนเทนเนอร์ (Containers) กลุ่มผู้ผลิตชิ้นส่วนเครื่องจักร
    และอุปกรณ์ต่าง ๆ (Cold Formed) อุตสาหกรรมทำฝาท่อ, บันไดเหล็ก (Grating)
    อุตสาหกรรมหม้อแปลงไฟฟ้า (Transformer) อุตสาหกรรมรางสายไฟ (Racking /
    Cable tray) และ อุตสาหกรรมการก่อสร้างทั่วไป

4.  กลุ่มอุตสาหกรรมรถยนต์และเครื่องใช้ไฟฟ้า (Automobile and Electrical
    Appliances) ในกลุ่ม
    อุตสาหกรรมนี้บริษัทอาจจะต้องใช้เวลาสักระยะในการพัฒนาสินค้าเพื่อให้ตรงกับความต้องการของลูกค้ากลุ่มนี้
    แต่บริษัทมั่นใจเป็นอย่างยิ่งว่ามีศักยภาพเพียงพอที่จะทำได้

5.  กลุ่มอุตสาหกรรมโรงงานผลิตเหล็กแผ่นรีดเย็นชนิดม้วน (Cold Rolled Mills)
    ในปัจจุบันกลุ่ม อุตสาหกรรมนี้ ได้มีการใช้เหล็กแผ่นรีดร้อนที่ผลิตได้จาก บริษัท
    สหวิริยาสตีลอินดัสตรี จำกัด (มหาชน) ไปเป็น วัตถุดิบแล้ว แต่ยังมีปริมาณที่น้อยอยู่
    โดยอ้างว่าเหล็กแผ่นรีดร้อนที่ผลิตในประเทศยังไม่ได้มาตรฐานที่ต้องการ
    บริษัทคาดว่ากลุ่มผู้ผลิตเหล็กแผ่นรีดเย็นในประเทศจะต้องหันมาใช้วัตถุดิบในประเทศเพิ่มขึ้น
    เหตุผลคือเพื่อลดต้นทุนการผลิตและมาตราการกระตุ้นจากภาครัฐให้ใช้สินค้าในประเทศมากขึ้น
    เพื่อสนับสนุนอุตสาหกรรมภายในประเทศ บริษัทจึงมีความมั่นใจว่าถ้าได้
    เริ่มการผลิตอีกครั้งก็สามารถที่จะเข้าตลาดนี้ได้
    เพราะบริษัทมีเครื่องจักรที่มีศักยภาพในการผลิตสินค้าที่มีคุณภาพดีกว่าคู่แข่งและตรงตามความต้องการของลูกค้าได้เร็วกว่า

- คู่แข่งทางการค้า

ปัจจุบันคู่แข่งทางธุรกิจโดยตรงของทางบริษัท คือบริษัท สหวิริยาสตีลอินดัสตรี จำกัด (มหาชน)
(SSI) และบริษัท สยามสตริปมิล จำกัด (SSM) ทั้ง 2 บริษัท เป็นผู้ผลิตเหล็กแผ่นรีดร้อนชนิดม้วน
โดยที่มีบริษัท แอล.พี.เอ็น. ดีเวลลอปเมนท์ จำกัด (มหาชน) และบริษัท สหวิริยาเพลทมิล จำกัด
เป็นผู้ผลิตเหล็กแผ่นรีดร้อนชนิดแผ่น และเป็นคู่แข่งในตลาดของเหล็กแผ่นชนิดหนา

บริษัท สหวิริยาสตีลอินดัสตรี จำกัด (มหาชน) ใช้กระบวนการผลิตแบบเหล็กรีดซ้ำ
โดยจะนำเหล็กแผ่นหนา (Slab) มาทำการรีดให้บางลง แล้วจึงม้วนเป็นม้วนออกขาย
คุณภาพของเหล็กจะขึ้นอยู่กับเหล็กแผ่นหนา (Slab) ที่นำมารีด ถ้าเหล็กมีคุณภาพ Slab
ที่ใช้ก็จะมีราคาแพง แต่ถ้าใช้ Slab ราคาถูกเหล็กที่ออกมาก็จะมีคุณภาพต่ำ
และเมื่อภาวะตลาดเหล็กโลกดีขึ้นจะทำให้ปริมาณของ Slab จัดหาได้ยากขึ้นและราคาสูงขึ้น

บริษัท สยามสตริปมิล จำกัด (SSM) เริ่มการผลิตเมื่อเดือนกรกฎาคม 2542
โดยใช้เทคโนโลยีในการผลิตที่เรียกว่า การหล่อเหล็กแผ่นหนาขนาดกลาง (Medium Slab)
การผลิตในระยะเริ่มแรกก็ได้ผลดี แต่ตั้งแต่ปี 2543 บริษัท สยามสตริปมิล จำกัด
ก็เริ่มประสบปัญหาทางการเงิน จึงต้องทำการจัดทำแผนฟื้นฟูกิจการกับกลุ่มเจ้าหนี้
แต่แผนก็ไม่ผ่านการเห็นชอบจากกลุ่มเจ้าหนี้

อย่างไรก็ตาม หากพิจารณาจากอุปทานของเหล็กแผ่นรีดร้อนในปี 2544
ปรากฏว่ามีการขยายตัวที่คงที่จนถึงชะลอตัว ทั้งนี้เป็นผลสืบเนื่องมาจากการใช้มาตราการของภาครัฐ
เช่น การกำหนดให้สำนักงานมาตรฐานอุตสาหกรรมแห่งประเทศไทย (สมอ.)
ออกมาตรฐานการใช้เหล็กแผ่นรีดร้อนในประเทศเพื่อใช้ในงานก่อสร้างทั่วไป งานท่อ
และงานโครงสร้างเป็นมาตรฐานบังคับ และผู้นำเข้าจะต้องทำเรื่องขออนุญาตจาก สมอ.
ก่อนว่าจะนำเข้ามาจากโรงงานใดผ่านมาตรฐานที่ สมอ. กำหนดหรือไม่
จึงทำให้เหล็กแผ่นรีดร้อนที่มีคุณภาพต่ำไม่สามารถถูกนำเข้ามาในประเทศได้โดยง่ายระดับหนึ่ง
แต่ก็ยังไม่สามารถยับยั้งการทุ่มตลาดเหล็กแผ่นรีดร้อนซึ่งมีราคานำเข้าที่ต่ำผิดปกติจากหลายประเทศได้
เช่น ญี่ปุ่น อินเดีย อินโดนีเซีย แอฟริกาใต้ รัสเซีย ยูเครน และคาซัคสถาน
ซึ่งประเทศเหล่านี้กำลังประสบปัญหาไม่สามารถส่งออกสินค้าไปยังตลาดที่สำคัญได้ เช่น
สหรัฐอเมริกา แคนาดา และสหภาพยุโรป จึงหันมาระบายสินค้าและทุ่มตลาดในประเทศไทย
ทำให้ผู้ผลิตในประเทศต้องขายราคาสินค้าที่มีราคาสูงกว่าเหล็กนำเข้าในบางครั้งจึงต้องลดราคาลงมาต่ำกว่าต้นทุนเพื่อแข่งขันกับสินค้าที่ทุ่มตลาด
ผู้ผลิตในประเทศบางรายจึงจำเป็นต้องลดกำลังการผลิตหรือหยุดการผลิตเป็นการชั่วคราว
จนกว่าจะมีมาตราการที่สามารถปกป้องและคุมครองผู้ผลิตในประเทศได้

นอกจากนี้ยังมีสาเหตุมาจากการกำหนดนโยบายนำเข้าของบริษัทข้ามชาติที่มีธุรกิจใช้เหล็กในประเทศไทย
แต่มีโรงงานผลิตเหล็กในต่างประเทศซึ่งเป็นบริษัทแม่ ดังนั้นรัฐบาลจึงต้องหามาตรการอื่น ๆ
มาคุ้มครองผู้ผลิตเหล็กแผ่นรีดร้อนในประเทศโดยเร็วที่สุด

เมื่อประมาณกลางปี 2544 การนำเข้าเหล็กแผ่นรีดร้อนได้มีการชะลอตัวอีกครั้ง
เพราะรัฐบาลได้มีการพิจารณาที่จะใช้มาตรการผ่านพระราชบัญญัติของสำนักงานส่งเสริมการลงทุนในประเทศไทย
(BOI) ในการเก็บค่าธรรมเนียมพิเศษสำหรับการนำเข้าเหล็กแผ่นรีดร้อน (Surcharge)
ในอัตราร้อยละ 25 ซึ่งได้มีผลบังคับใช้เมื่อวันที่ 29 มกราคม 2545

  ---------------------------------------- ------------------------ --------- ------- ----- ------- ----- ------- -----
  อุปทานของเหล็กแผ่นรีดร้อนของตลาดภายในประเทศ                                                                          
  (พันตัน)                                                                                                          

  แหล่งที่มา                                  บริษัท                     กำลังผลิต   2544    %     2543    %     2542    %

  ผลิตภายในประเทศ                           บริษัท นครไทยสตริปมิล จำกัด   1,100     0       0     0       0     0       0
                                           (มหาชน)                                                                

                                           บริษัท สหวิริยาสตีลอินดัสตรี     2,400     1,323   32    1,400   36    1,130   41
                                           จำกัด (มหาชน)                                                           

                                           บริษัท แอล. พี. เอ็น.        500       170     4     190     5     180     6
                                           ดีเวลล็อปเม้นท์ จำกัด (มหาชน)                                               

                                           บริษัท สยามสตริปมิล จำกัด     1,500     397     9     400     10    30      1
                                           (มหาชน)                                                                

  นำเข้า                                                                       2,280   55    1,940   49    1,440   52

  รวม                                                               5,500     4,170   100   3,930   100   100     100
  ---------------------------------------- ------------------------ --------- ------- ----- ------- ----- ------- -----

  -------------------------------------------- ------- ----- -------- ----- ------- -----
  อุปสงค์ของเหล็กแผ่นรีดร้อนของประเทศไทย (พันตัน)                                           

  อุตสาหกรรม                                    2544    %     2543     %     2542    %

  1. อุตสาหกรรมการผลิตเหล็กท่อ                     1,600   39    930      27    680     28

  2.                                           300     7     520      15    350     13
  อุตสาหกรรมก่อสร้างและอุตสาหกรรมชิ้นส่วนเครื่องจักรกล                                        

  3. อุตสาหกรรมรถยนต์                            400     10    320      9     300     11

  4. อุตสาหกรรมถังแก๊ส                            70      2     80       2     75      3

  5. อุตสาหกรรมผลิตตู้คอนเทนเนอร์                   0       0     0        0     25      1

  6. อุตสาหกรรมเฟอร์นิเจอร์และอุปกรณ์เครื่องใช้ไฟฟ้า     125     3     120      3     110     4

  7. อุตสาหกรรมผลิตเหล็กรีดเย็นและเหล็กเคลือบผิว       1,590   39    1,480    44    1,130   42

  รวม                                          4,085   100   3450     100   2,670   100
  -------------------------------------------- ------- ----- -------- ----- ------- -----

ภาวะตลาดโลกของอุตสาหกรรมเหล็ก

ในปี 2544
ภาวะตลาดเหล็กโลกมีแนวโน้มการแข่งขันที่รุนแรงยิ่งขึ้นทั้งในด้านราคาและการใช้มาตรการกีดกันทางการค้าจากผู้ผลิตหลาย
ๆ ประเทศ ทั้งนี้สืบเนื่องมาจากปริมาณของอุปทานที่ล้นตลาด
ทำให้ราคาเหล็กในตลาดโลกลดต่ำลงจนทำให้ผู้ผลิตหลาย ๆ
รายจะต้องทำทุกวิถีทางเพื่อรักษาส่วนแบ่งทางการตลาดของตนไว้ ตัวอย่างเช่น สหรัฐอเมริกา
ได้ใช้มาตรการ 201 เพื่อปกป้องผู้ผลิตในประเทศกับประเทศผู้นำเข้าเหล็กจากหลาย ๆ ประเทศ
จึงทำให้ประเทศเหล่านั้นอาจจะใช้มาตราการตอบโต้กับประเทศสหรัฐอเมริกาเช่นกัน
และเมื่อประเทศผู้ผลิตเหล่านั้นไม่สามารถส่งออกสินค้าไปยังตลาดใหญ่อย่างสหรัฐอเมริกา แคนาดา
สหภาพยุโรป ได้จึงจำเป็นที่จะต้องหันมาหาตลาดในแถบเอเซีย
ซึ่งประเทศไทยก็เป็นเป้าหมายหนึ่งในการถูกระบายสินค้าจากประเทศเหล่านั้นด้วย
ในเมื่อตลาดมีอยู่จำกัดแต่มีอุปทานมากกว่า ดังนั้นนโยบายการแข่งขันด้านราคาจึงถูกนำมาใช้
โดยผู้ผลิตบางรายได้ลดราคาสินค้าลงโดยไม่ได้คำนึงถึงราคาที่แท้จริงเมื่อเปรียบเทียบกับต้นทุนการผลิต

ภาวะตลาดโลกของอุตสาหกรรมเหล็กในประเทศ

ตั้งแต่กลางปี 2544 เป็นต้นมา
ในภาคการผลิตและการส่งออกของอุตสาหกรรมเหล็กแผ่นในประเทศเริ่มอยู่ในภาวะการทรงตัวถึงค่อนข้างชะลอตัว
โดยประสบกับปัญหาต่าง ๆ มากมาย เช่น ปัญหาการทุ่มตลาดจากต่างประเทศ
และการถูกใช้มาตรการกีดกันทางการค้าจากสหรัฐอเมริกา แคนาดา สหภาพยุโรป
ดังนั้นจึงจำเป็นที่จะต้องเร่งออกมาตรการปกป้องและคุ้มครองอุตสาหกรรมเหล็กแผ่นในประเทศอย่างเข้มงวด
แต่ในขณะเดียวกันการบริโภคเหล็กแผ่นในประเทศกลับมีการขยายตัวที่เพิ่มสูงขึ้นในทุกประเภทสินค้า
โดยเห็นได้จากยอดการจำหน่ายรถยนต์ ชิ้นส่วนรถยนต์ และเครื่องใช้ไฟฟ้าที่เพิ่มขึ้นอย่างต่อเนื่อง
รวมถึงการได้รับการกระตุ้นการลงทุนและการใช้จ่ายจากภาครัฐและมีการขยายตัวทางเศรษฐกิจของภาคเอกชนในด้านการก่อสร้างและอื่น
ๆ

อุตสาหกรรมเหล็กแผ่นในประเทศจะมีแนวโน้มที่ดีขึ้นได้ในอนาคตขึ้นอยู่กับปัจจัยต่าง ๆ ดังนี้
การฟื้นตัวของเศรษฐกิจโลก การใช้มาตรการส่งเสริมต่าง ๆ จากภาครัฐบาล เช่น
การใช้มาตรการทางด้านภาษี การแก้ปัญหา NPL การสนับสนุนทางด้านการเงิน
การออกมาตรการคุ้มครองผู้ผลิตภายในประเทศจากการทุ่มตลาด และการกระตุ้นอุปสงค์ในประเทศ
เป็นต้น ในส่วนของภาคเอกชนจึงจำเป็นที่จะต้องเพิ่มความแข็งแกร่งให้กับกิจการของตนเอง
ตลอดจนเร่งพัฒนาสินค้าให้มีคุณภาพตรงตามความต้องการของลูกค้ามากขึ้น
ทั้งนี้เพื่อทดแทนการนำเข้าและเพื่อทำให้อุตสาหกรรมเหล็กแผ่นในประเทศสามารถฟันฝ่าอุปสรรคปัญหาต่าง
ๆ ไปได้ และสามารถเป็นอุตสาหกรรมรากฐานที่มั่นคงสำหรับอุตสาหกรรมต่อเนื่องในประเทศต่อไป

  3) การจัดหาผลิตภัณฑ์หรือบริการ

ปัจจุบันบริษัทมีโรงงานตั้งอยู่ที่ : 358 หมู่ 6 ถนนทางหลวงสาย 331 นิคมอุตสาหกรรมชลบุรี
(บ่อวิน) ตำบลบ่อวิน อำเภอศรีราชา จังหวัดชลบุรี 20230

1) กำลังการผลิตและปริมาณการผลิต

เนื่องจากกระบวนการผลิตของบริษัทเป็นกระบวนการผลิตแผ่นเหล็กรีดร้อนที่สามารถปรับขนาดของสินค้า
(ความกว้างและความหนา) ได้ในกระบวนการผลิตโดยใช้สายการผลิตเดียวกัน
จากการศึกษาโดยบริษัทที่ปรึกษาทางวิศวกรรมและบริษัทผู้ผลิตเครื่องจักร
คาดว่าจะมีกำลังการผลิตเต็มที่มากกว่า 1 ล้านตันต่อปี

อย่างไรก็ตาม ในการดำเนินงานจริง โรงงานของบริษัทจะทำการผลิตวันละ 2 กะ กะละ 12
ชั่วโมงด้วยคนงานทั้งหมด 4 ชุดผลัดเปลี่ยนกัน โดยทำการผลิต 313 วันต่อปี
และหยุดการผลิตเพื่อทำการซ่อมบำรุงเครื่องจักรประมาณ 52 วันต่อปี

ในปี พ.ศ. 2541 บริษัทได้ผลิตเหล็กแผ่นรีดร้อนทั้งสิ้นเป็นจำนวน 207,129 ตัน
โดยการผลิตได้แสดงไว้ในตารางการผลิตข้างล่างนี้

+------------------+----------+----------+-----------+---------------+
| กำลังการผลิต       | ปริม      |          |           |               |
|                  | าณการผลิต |          |           | อัตราการใช้กำลัง |
|                  | (ตัน)     |          |           |               |
+------------------+----------+----------+-----------+---------------+
| โดยประมาณ (ตัน)   | Prime*   | Sec      | รวม       | การผลิต (ตัน)   |
|                  |          | ondary** |           |               |
+------------------+----------+----------+-----------+---------------+
| 1,100,000        | 183,052  | 24,077   | 207,129   | 19%           |
+------------------+----------+----------+-----------+---------------+

หมายเหตุ *Prime : ผลิตภัณฑ์ที่ได้มาตราฐานและมีคุณสมบัติตามความต้องการของลูกค้า

**Secondary : ผลิตภัณฑ์ที่ได้มาตราฐานแต่มีคุณสมบัติไม่ตรงตามความต้องการของลูกค้า

ในปี 2542 บริษัทประสบปัญหาจากเครื่องจ่ายกระแสไฟฟ้า จึงหยุดการผลิตตั้งแต่ปลายปี 2541
เพื่อทำการซ่อมแซมและได้ซ่อมแซมแล้วเสร็จในไตรมาสแรกของปี พ.ศ. 2542
แต่เนื่องจากปัญหาของบริษัททางด้านการเงินการบริหารรวมทั้งการที่ราคาเหล็กในตลาดโลกอยู่ในระดับที่ต่ำมาก
อีกทั้งมีการนำเข้าเหล็กราคาถูกเข้ามาในประเทศจำนวนมาก บริษัทจึงเห็นว่าควรหยุดการผลิต
เพราะหากดำเนินการผลิตและจำหน่ายต่อไปจะทำให้ประสบการขาดทุนอย่างมาก

2) วัตถุดิบและผู้จำหน่ายวัตถุดิบ (Supplier)

ทางบริษัทไม่มีการพึ่งพิงการซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบทั้งหมดเป็นเวลาติดต่อกัน 3 ปี
และไม่มีข้อพูกพันว่าจะซื้อวัตถุดิบจากผู้จำหน่ายรายใดเกินกว่าร้อยละ 30 ของมูลค่าการซื้อวัตถุดิบ
ทั้งหมดในอนาคต

ในกระบวนการผลิตเหล็กรีดร้อนของบริษัทมีวัตถุดิบและวัสดุอื่นๆ ที่สำคัญในการผลิต ดังนี้

1.  เศษเหล็ก (SCRAP) ซึ่งใช้สำหรับการผลิตเหล็กแผ่นรีดร้อน

2.  เหล็กพรุน (DRI) ใช้แทนเศษเหล็กได้

3.  เหล็กถลุง (Pig iron )

4.  สารเคมีต่างๆ

  5. ไฟฟ้าและสาธารณูปโภคอื่นๆ

ข้อมูลเกี่ยวกับวัตถุดิบของบริษัทมีรายละเอียดดังนี้

(1) การจัดหาวัตถุดิบ

เศษเหล็ก (Scrap)

สำหรับการจัดหาวัตถุดิบประเภทเศษเหล็ก บริษัทจะสั่งซื้อเข้ามาจากต่างประเทศเป็นส่วนใหญ่
โดยนำเข้ามาจากประเทศ อเมริกา และยุโรป เป็นต้น
ที่ผ่านมาบริษัทได้มีการติดต่อซื้อขายกับผู้ขายรายใหญ่ที่มีชื่อเสียง เช่น Glencore Ag. และ Hugo
Neu Corporation

อย่างไรก็ตาม หากมีเหตุขัดข้องที่บริษัทดังกล่าวไม่สามารถจัดหาเศษเหล็กให้กับบริษัทได้
บริษัทก็สามารถหาซื้อเศษเหล็กได้โดยสะดวกเนื่องจากเศษเหล็กเป็นสินค้าที่มีผู้จำหน่ายมากรายในตลาดโลก
บริษัทผู้จำหน่ายเศษเหล็กในต่างประเทศที่มีชื่อเสียง ได้แก่

+-----------------------------------+-----------------------------------+
| 1.  Metallaufbereitung GMBH       | Rostock, Germany                  |
+-----------------------------------+-----------------------------------+
| 2.  Newco Ferrous Trading AG.     | Zug, Switzerland                  |
+-----------------------------------+-----------------------------------+
| 3.  Thyssen Sonnenberg GMBH       | Dousberg, Germany                 |
+-----------------------------------+-----------------------------------+
| 4.  Glencore Co., Ltd.            | Zug, Switzerland                  |
+-----------------------------------+-----------------------------------+
| 5.  Profer Services Co., Ltd.     | Zug, Switzerland                  |
+-----------------------------------+-----------------------------------+
| 6.  Commercial Metals Company     | Dallas, USA                       |
+-----------------------------------+-----------------------------------+
| 7.  Robinson and Nannon Yard      | Newcastle, England                |
+-----------------------------------+-----------------------------------+
| 8.  Cooper’s Metal Co., Ltd.      | Liverpool, England                |
+-----------------------------------+-----------------------------------+
| 9.  Shepherd’s Co., Ltd.          | Liverpool, England                |
+-----------------------------------+-----------------------------------+
| 10. Norton’s Co., Ltd.            | Liverpool, England                |
+-----------------------------------+-----------------------------------+
| 11. Mayer Parry Recycling Co.,    | Kent, England                     |
|     Ltd.                          |                                   |
+-----------------------------------+-----------------------------------+
| 12. Hugo Neu and Sons Inc.        | Hawaii, USA                       |
+-----------------------------------+-----------------------------------+
| 13. Southern Scrap Co., Ltd.      | USA                               |
+-----------------------------------+-----------------------------------+
| 14. Sims Metal Co., Ltd.          | Australia                         |
+-----------------------------------+-----------------------------------+
| 15. Trade Arbed Co., Ltd.         | Rotterdam, Netherlands            |
+-----------------------------------+-----------------------------------+
| 16. Naporano Co., Ltd.            | USA                               |
+-----------------------------------+-----------------------------------+
| 17. LMC Co., Ltd.                 | USA                               |
+-----------------------------------+-----------------------------------+
| 18. Schnitzer Co., Ltd.           | USA                               |
+-----------------------------------+-----------------------------------+
| 19. D.J.Joseph Co., Ltd.          | USA                               |
+-----------------------------------+-----------------------------------+
| 20. Sumitomo Corp.                | Europe                            |
+-----------------------------------+-----------------------------------+
| 21. Mitsubishi Corp.              | Europe, USA                       |
+-----------------------------------+-----------------------------------+

เนื่องจากเหล็กเป็นสสารที่ไม่มีการสูญสลาย ดังนั้นจึงมีการนำเศษเหล็กมา recycle
หรือผ่านกระบวนการผลิตใหม่
ปัจจุบันปริมาณของเศษเหล็กในประเทศไทยได้เพิ่มจำนวนขึ้นตามปริมาณการนำเข้าและความต้องการของเหล็กในประเทศ
โดยส่วนใหญ่เศษเหล็กในประเทศจะเป็นเศษเหล็กประเภท industrial scrap
หรือเศษเหล็กจากการใช้ในอุตสาหกรรมต่างๆ ซึ่งจะเป็นเศษเหล็กคุณภาพดี

โดยบริษัทจะจัดซื้อจากผู้ค้าในประเทศซึ่งมีอยู่ด้วยกันหลายราย เช่น บจก. ช.สตีลเวิร์ค, บจก.
ว.รุ่งเรือง, บจก. เรืองโรจน์สตีล, บจก. ส.สหเลิศ, บจก. เพียวโลหะกิจ, บจก.
เหล่าแสงเจริญ, บจก. บุ้งกี๋, บจก. พัทยาสตีล และ บมจ. ซันเทคกรุ๊ป เป็นต้น
ซึ่งหากบริษัทใดสามารถจัดหาเศษเหล็กที่มีคุณภาพและราคาเหมาะสม บริษัทก็จะสั่งซื้อจากบริษัทนั้น
และในกรณีที่บริษัทซื้อเศษเหล็กจาก บริษัท ซันเทคกรุ๊ป จำกัด (มหาชน)
ซึ่งเป็นบริษัทที่มีความเกี่ยวข้องกันกับบริษัท บริษัทก็จะทำการซื้อขายกันในราคาตลาดทั่วไป
การจัดซื้อเศษเหล็กของทางบริษัทนั้นทางบริษัทมีนโยบายการจัดซื้อที่ให้ความสำคัญกับคุณภาพและราคาของเศษเหล็กนั้นๆ

เหล็กพรุน (DRI)

สำหรับการจัดหาวัตถุดิบประเภทเหล็กพรุน บริษัทจะสั่งซื้อเข้ามาจากต่างประเทศทั้งหมด
ส่วนใหญ่จะมาจากประเทศ ออสเตรเลีย และ มาเลเซีย

บริษัทมีแผนการที่จะผลิตเหล็กพรุน (DRI) เพื่อใช้เองในปริมาณ 3 แสน ถึง 5 แสนตันต่อปี
โดยขณะนี้โครงการได้รับอนุมัติการส่งเสริมการลงทุนจากคณะกรรมการส่งเสริมการลงทุนเป็นที่เรียบร้อยแล้ว

เหล็กถลุง (Pig Iron)

เนื่องจากเหล็กถลุงเป็นวัตถุดิบที่ไม่มีในประเทศบริษัทจึงจะจัดซื้อเหล็กถลุงจากต่างประเทศ
โดยผ่านตัวแทนนำเข้า ซึ่งได้แก่

แหล่งที่มา

1. Dusiam Limited ประเทศรัสเซีย

2. New Fate Intertrade Co., Ltd. ประเทศจีน

3. Klockner East Asia Limited ประเทศจีน

4. Thaiprasarn Intertrade Co., Ltd. ประเทศจีน

5. Sumitomo Corporation Thailand Limited ประเทศจีน

6. Bolmat S.A. ประเทศรัสเซีย

7. Intertrade Metal Ltd. ประเทศจีน

ที่มา กรมศุลกากร กระทรวงการคลัง และบริษัท นครไทยสตริปมิล จำกัด (มหาชน)

สารเคมีต่างๆ

สำหรับสารเคมีต่างๆ ที่ใช้ประกอบการผลิต บริษัทจัดหาบางส่วนจากต่างประเทศ
และบางส่วนจากภายในประเทศ โดยมีนโยบายขึ้นกับคุณภาพ ราคา
และระยะเวลาการจัดส่งเป็นสำคัญ

ร้อยละมูลค่าการจัดหาวัตถุดิบจากต่างประเทศและภายในประเทศ

  ----------------- ------------- ------------ ------------ -------------
  แหล่งที่มา           SCRAP         DRI          Pig Iron     วัตถุดิบอื่น ๆ

  นำเข้า             84%           0%           100%         41%

  Trader ในประเทศ   16%           0%           0%           59%

  รวม               100%          0%           100%         100%
  ----------------- ------------- ------------ ------------ -------------

ไฟฟ้าและสาธารณูปโภคอื่นๆ

โรงงานของบริษัทจะใช้ไฟฟ้าที่ส่งจากสถานีย่อยของนิคมอุตสาหกรรมบ่อวิน
ซึ่งอยู่ห่างจากโรงงานของบริษัทเป็นระยะทาง 8 กิโลเมตร โดยบริษัทจะทำการแปลงไฟฟ้า 115
KV ของนิคมฯ มาเป็น 33 KV ซึ่งเป็นขนาดกำลังไฟที่ใช้ในโรงงานของบริษัท
และทำการต่อสายไฟมายังโรงงาน โดยจ่ายเงินลงทุนจำนวน 50
ล้านบาทซึ่งบริษัทสามารถรับคืนได้ครึ่งหนึ่งโดยหักกลบกับการจ่ายค่าไฟฟ้าแต่ละเดือนเป็นระยะเวลา
5 ปี

  (2) การขนย้ายวัตถุดิบ

วัตถุดิบที่นำเข้าจากต่างประเทศเช่น เศษเหล็ก และ
เหล็กพรุนจะถูกขนส่งมาประเทศไทยโดยทางเรือ โดยบริษัทจะใช้บริการท่าเรือน้ำลึกของบริษัท
ศรีราชาฮาร์เบอร์ จำกัด (มหาชน) ซึ่งอยู่ห่างจากโรงงานผลิตเหล็กแผ่นรีดร้อนของบริษัทประมาณ
30 กิโลเมตร โดยปัจจุบันมีถนนจากโรงงานไปท่าเรือ 4 สาย คือ สายทางหลวงแผ่นดินหมายเลข
331 สายกระทิงลาย สายมาบปู และสายหนองแขวะ ในอนาคตจะมีถนนสายเลี่ยงเมือง (By
Pass) จากถนนสุขุมวิทเพิ่มอีก 1 สาย ซึ่งทำให้ไม่มีปัญหาทางด้านการขนส่ง

ท่าเรือศรีราชาฮาเบอร์เป็นท่าเรือที่มีความสามารถขนสินค้าได้หลายชนิด เช่น เศษเหล็ก ถ่านหิน
เหล็กแท่ง หรือรถยนต์ โดยมีเครื่องมือสำหรับขนสินค้า คือ เครนประจำท่าชนิดเคลื่อนที่ได้
(Railed-mounted Port Crane) สองตัว ซึ่งมีความสามารถขนสินค้าได้ 2 - 2.5 ล้านตัน/ปี
ด้านนอกของท่าเทียบเรือสามารถรับเรือลำใหญ่ได้ 2 ลำ ขนาดระวางลำละประมาณ 70,000 ตัน
และด้านในของท่าเทียบเรือสามารถรับเรือลำเล็กได้ 2-3 ลำ ขนาดระวางลำละประมาณ 25,000
ตัน โดยท่าเรือมีความยาวและความกว้างประมาณ 450 x 50
เมตรทำให้รถบรรทุกสินค้าสามารถกลับรถหรือวิ่งสวนกันได้อย่างสะดวก
อีกทั้งถนนที่วิ่งจากท่าเรือไปยังแผ่นดินยังเป็นถนน 2 ช่องทางซึ่งรถบรรทุกสามารถวิ่งสวนกันได้
จึงมีความสะดวกต่อการนำรถบรรทุกเพื่อรับสินค้าบนท่าเทียบเรือและขนส่งไปยังโรงงาน

เศษเหล็ก และ เหล็กพรุนจะถูกขนย้ายจากท่าเรือไปยังโรงงานโดยรถบรรทุก
ซึ่งทางบริษัทได้ทำข้อตกลงว่าจ้างท่าเรือศรีราชาฮาเบอร์ตามราคาตลาดให้เป็นผู้ดำเนินการขนส่งโดยทางท่าเรือศรีราชาฮาเบอร์จะเป็นผู้รับผิดชอบในการจัดการเรื่องพิธีศุลกากร
ขนสินค้าขึ้นจากเรือ จัดหารถบรรทุก แรงงานในการขนส่ง และจัดส่งสินค้าให้ถึง โรงงานของบริษัท
โดยมีการประกันปริมาณสินค้าและระยะเวลาในการขนสินค้าด้วย

(3) ราคาวัตถุดิบ

เศษเหล็ก

ในระหว่างปี 2532 ถึงปี 2543
ราคาเฉลี่ยของเศษเหล็กในประเทศและเศษเหล็กนำเข้าซึ่งเป็นวัตถุดิบหลักในการผลิตแผ่นเหล็กรีดร้อน
สรุปได้ดังนี้

  (หน่วย: บาทต่อตัน)

  ------------------- ------- ------- ------- ------- ------- ------- ------- ------- ------- ------- ------- -------
  วัตถุดิบ               2532    2533    2534    2535    2536    2537    2538    2539    2540    2541    2542    2543

  เศษเหล็กในประเทศ     3,250   3,100   2,800   2,650   3,000   3,500   3,500   3,500   4,000   3,500   3,500   3,500

  เศษเหล็กนำเข้า (ราคา  3,750   4,000   3,400   3,400   4,300   6,000   6,000   6,000   6,000   6,000   5,000   5,000
  CIF เฉลี่ย)                                                                                                   

  อัตราแลกเปลี่ยน (บาท   25      25      25      25      25      25      25      25      32      41      37      40
  ต่อ 1 ดอลล่าร์สหรัฐ)                                                                                            
  ------------------- ------- ------- ------- ------- ------- ------- ------- ------- ------- ------- ------- -------

ที่มา: กองโลหกรรม กรมทรัพยากรธรณี

ราคาเฉลี่ยของเศษเหล็กในตลาดส่งออกของประเทศสหรัฐอเมริกาตามราคา FOB ในระหว่างปี
2532 ถึงปี 2543 มีดังนี้

(หน่วย: บาทต่อตัน)

  -------------------- ------- ------- ------- ------- ------- ------- ------- ------- ------- ------- ------- -------
  เศษเหล็กประเภท        2532    2533    2534    2535    2536    2537    2538    2539    2540    2541    2542    2543

  HMS No. 1            2,963   2,913   2,500   2,238   3,063   3,213   3,050   3,025   3,840   4,428   3,330   3,600

  Shredded             3,413   3,213   2,675   2,500   3,425   3,350   3,300   3,275   4,160   5,371   3,515   4,000

  อัตราแลกเปลี่ยน (บาทต่อ  25      25      25      25      25      25      25      25      32      41      37      40
  1 ดอลล่าร์สหรัฐ)                                                                                                
  -------------------- ------- ------- ------- ------- ------- ------- ------- ------- ------- ------- ------- -------

หมายเหตุ 1. ราคาค่าขนส่งของเศษเหล็กจากประเทศสหรัฐอเมริกามาประเทศไทยจะประมาณ
30-40 ดอลล่าร์สหรัฐ/ตัน ขึ้นอยู่กับ ฤดูกาล

ที่มา: กองโลหกรรม กรมทรัพยากรธรณี

(4) กลยุทธ์ในการจัดซื้อวัตถุดิบ

บริษัทมีกลยุทธ์ในการจัดซื้อวัตถุดิบดังนี้

1. เนื่องจากวัตถุดิบส่วนใหญ่ที่บริษัทใช้เป็นวัตถุดิบที่ต้องนำเข้าจากต่างประเทศในปริมาณมาก
บริษัทจึงเน้นการติดต่อเฉพาะกับผู้จำหน่ายวัตถุดิบรายใหญ่ของโลกเท่านั้น
เนื่องจากผู้จำหน่ายวัตถุดิบรายใหญ่ที่มีชื่อเสียงจะเป็นผู้ที่บริษัทเชื่อถือได้ในเรื่องการจัดหาสินค้า
และจัดส่งสินค้าได้ตรงตามเวลา
เพราะผู้จำหน่ายรายใหญ่มีอำนาจการต่อรองกับบริษัทเดินเรือซึ่งเป็นผู้ขนส่งสินค้าได้มากกว่าผู้จำหน่ายรายเล็ก
ซึ่งทำให้ไม่มีปัญหาของการล่าช้าของวัตถุดิบ

2. ผู้บริหารของบริษัทเป็นผู้ที่อยู่ในธุรกิจการผลิตเหล็กอยู่ก่อนแล้ว
จึงมีแหล่งข้อมูลที่พร้อมและมีการติดตามข้อมูลเกี่ยวกับวัตถุดิบตลอดเวลา เช่นข้อมูลทางด้านราคา
อุปสงค์ อุปทาน ของวัตถุดิบ และอื่นๆ
ซึ่งจะทำให้บริษัททันต่อเหตุการณ์สามารถจัดซื้อวัตถุดิบได้ในราคาและจำนวนที่เหมาะสม

3. เนื่องจากกระบวนการผลิตของบริษัทมีความยืดหยุ่นในการใช้วัตถุดิบ
บริษัทจึงสามารถเลือกใช้เศษเหล็ก หรือเหล็กพรุน หรือเหล็กถลุง
เป็นวัตถุดิบได้โดยบริษัทจะวางแผนการจัดหาวัตถุดิบตามภาวะราคาตลาดโลกของวัตถุดิบแต่ละชนิดดังกล่าว

4. บริษัทจะทำการเก็บสต็อกวัตถุดิบไว้อย่างน้อย 2 เดือน
เพื่อไม่ให้เกิดการขาดแคลนวัตถุดิบในการผลิต